**Ministru kabineta noteikumu projekta „****Grozījumi Ministru kabineta 2014. gada 28. oktobra noteikumos Nr.666 „Noteikumi par darbības programmas „Izaugsme un nodarbinātība” 9.2.3. specifiskā atbalsta mērķa „Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1.  | Pamatojums | Grozījumi Ministru kabineta 2014. gada 28. oktobra noteikumos Nr.666 “*Noteikumi par darbības programmas “Izaugsme un nodarbinātība” 9.2.3. specifiskā atbalsta mērķa “Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai” īstenošanu*” (turpmāk – MK noteikumi Nr.666) projekts (turpmāķ – noteikumu projekts) izstrādāti pamatojoties uz Eiropas Savienības (turpmāk – ES) fondu 2014. – 2020. gada plānošanas perioda Darbības programmā “*Izaugsme un nodarbinātība*” (turpmāk – darbības programma) veiktajiem grozījumiem, kas apstiprināti ar 2016.gada 3.maija Ministru kabineta rīkojumu Nr.484 (prot. Nr. 17 34. §), kas paredz šādu nosaukumu prioritārā virziena “*Sociālā iekļaušana un nabadzības apkarošana*” *9.2.3. specifiskajam atbalsta mērķim “Atbalstīt prioritāro (sirds un asinsvadu, onkoloģijas,*  ***bērnu (sākot no perinatālā un neonatālā perioda) aprūpes*** *un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai”* (turpmāk specifiskais atbalsts).  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd spēkā esošajā MK noteikumu Nr.666 nosaukumā un tekstā (1.1. apakšpunkts un 5.punkts) noteikts, ka viena no prioritārajām veselības jomām ir “***perinatālā un neonatālā perioda aprūpes*”** joma, savukārt darbības programmā noteikts “***bērnu (sākot no perinatālā un neonatālā perioda) aprūpes***” joma. Lai nodrošinātu, ka šobrīd Nacionālā veselības dienesta īstenojamā Eiropas Sociālā fonda projekta *Nr.9.2.3.0/15/I/001 „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros”* (turpmāk – projekts)atbalstāmās darbības *“Vienotas nacionālās veselības aprūpes kvalitātes nodrošināšanas sistēmas izveide un ieviešana”* ietvaros īstenojamās projekta darbības atbilstu darbības programmā noteiktajai prioritārajai jomai, paredzot pasākumus konkrētajā veselības jomā ne tikai perinatālajam un neaonatālajam periodam, bet arī pasākumus bērnu līdz 18 gadiem perioda aprūpes jomā, nepieciešams ar noteikumu projektu veikt šādus grozījumus:1. izteikt MK noteikumu Nr.666 nosaukumu jaunā redakcijā;
2. aizstāt MK noteikumu Nr.666 tekstā vārdus “perinatālā un neonatālā perioda aprūpes” joma, ar vārdiem “bērnu (sākot no perinatālā un neonatālā perioda) aprūpes”.

Noteikumu projekts atrisina radušos situāciju un atrisina neatbilstību darbības programmā noteiktajam un paredz tehniskus grozījumus, kas kopumā neietekmē specifiskā atbalsta īstenošanas nosacījumus. |
| 3.  | Projekta izstrādē iesaistītās institūcijas | MK noteikumu Nr.666 grozījumu izstrādes ietvaros tika iesaistīta Veselības ministrija un Nacionālais veselības dienests. |
| 4.  | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju, Nacionālo veselības dienestu, Neatliekamās medicīniskās palīdzības dienestu, Veselības inspekciju, Slimību profilakses un kontroles centru, Centrālo finanšu un līgumu aģentūru. |
| 2.  | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3.  | Administratīvo izmaksu monetārs novērtējums | MK noteikumu projekts šo jomu neskar. |
| 4.  | Cita informācija | Nav. |

**Anotācijas III, IV, V un VI sadaļas – projekts šo jomu neskar.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs ir Nacionālais veselības dienests. Projekta sadarbības partneri ir Veselības ministrija un tās padotības iestādes Veselības inspekcija, Neatliekamās medicīniskās palīdzības dienests un Slimību profilakses un kontroles centrs. |
| 2.  | Projekta izpildes ietekme uz pār­valdes funkcijām un institucionālo struktūru. Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3.  | Cita informācija | Nav.  |

Veselības ministre Anda Čakša

Vīza: Valsts sekretārs Kārlis Ketners

J.Grabovska, 67876181

Julija.Grabovska@vm.gov.lv